ming030890/wiki-yue-high-quality huggingface dataset:
南丫北榕樹灣籃球場

南丫北榕樹灣籃球場，香港公園之一，遊樂場之一，喺南丫島榕樹灣，英文叫Yung Shue Wan Basketball Court, North Lamma。行政上歸離島區。設施有籃球場，歸康樂及文化事務署管。
南丫發電廠

南丫發電廠，人稱三支香，位於香港南丫島波羅咀，由香港電燈公司打骰。電廠所處地皮有123英畝（相當於50個香港大球塲），主力燒炭，亦會燒天然煤氣（natural gas），1978年起為港島、鴨脷洲同埋南丫島給應電力。南丫電廠現時發電37億萬火（3,737MW）。機器包括：8副燒炭發電機（coal-fired units），5副煤氣發電機（gas turbine units），1部風車（wind turbine），1副日光發電機（solar power system）與及2部combined cycle units。

沿革
興建工程分為三期進行。
第一期：3副燒炭發電機（coal-fired units）2½億萬火（250MW），1984年落成。
第二期：3副煤氣發電機（gas turbine units）3½億萬火（350MW），1副0.55億萬火（55MW）同6副1¼億（125MW）燃氣輪機，1991年落成。
第三期：2副煤氣發電機（gas turbine units）3½億萬火（350MW），1997年落成。
2002年，將1.25億萬火（125MW）燃氣輪機被改裝為3.45½億萬火（345MW）combined cycle units。
另外1副3.35億萬火（335MW）combined cycle units於2006年落成。

擴建工程
為咗滿足不斷上升嘅用電量同埋減低燃煤發電嘅排放污染量，喺發電廠以南進行咗擴建工程，填海22公頃，起咗六台一共1800兆瓦嘅燃氣聯合循環機組同埋新輸電系統。第一台335兆瓦嘅燃氣機組喺2006年7月併網，10月開始商業運作，令到南丫發電廠嘅總裝機容量加到3736兆瓦。
南丫發電廠擴建部分嘅發電機組用天然氣做主要燃料，天然氣燒完之後產生嘅氮氧化物同埋二氧化碳會大幅減低，二氧化硫同埋懸浮粒子嘅排放量重近乎零，可以減低對環境嘅破壞。
南丫島

南丫島（Lamma Island）係香港第三大島，喺離島區。

地理
南丫島喺香港島西南面，面積大約13.74平方公里，僅次於大嶼山同埋香港島。島形似樹椏，所以有呢個名。

人口
南丫島居民有6千人。

交通
南丫島對外交通完全依靠渡輪。
港九小輪：有兩條路線往返南丫島同港島之間。
榕樹灣─中環
索罟灣─中環
翠華船務：有一條路線往返南丫島同港島之間。
榕樹灣（經北角村）─香港仔
全記渡：有一條路線往返南丫島同港島之間。
香港仔─模達灣─索罟灣
南丫島北段公共圖書館

南丫島北段公共圖書館（英文：North Lamma Public Library）係香港一間公共圖書館，喺南丫島北部。2016年12月28號開始暫停開放，以進行「社區重點項目計劃（離島區）── 榕樹灣圖書館及南丫島歷史文物室」工程。南丫島北段公共圖書館喺2019年重開。
喺南丫島北段公共圖書館暫停服務期間，康文署會喺南丫島榕樹灣廣場路TGLA TIS 785地段（近榕樹灣廣場）設立臨時圖書館服務站，繼續為區內居民提供借還書籍同鐳射唱片、目錄查詢、預約圖書館資料同讀者諮詢等服務。
南丫島南段公共圖書館

南丫島南段公共圖書館（英文：South Lamma Public Library）係香港最南邊嘅公共圖書館，喺南丫島索罟灣第二街。
南三文治板塊

南三文治板塊（英文：South Sandwich Plate），係一個細板塊，位置喺南大西洋同埋南冰洋嘅交界處。佢嘅形狀係弧形，弧頂向住東邊，南三文治群島就係呢個板塊上面。
南三角座

南三角座（Triangulum Australe）係家下八十八西洋星座之一。佢響天球南部，佔天球面積110平方度。地球北半球來講，南三角座係夏天嘅星座，即係夏夜會見到。肉眼可以睇到嘅星，約莫20粒到。有一到四等星4粒，即係有2等星1粒、3等星1粒、4等星2粒。
古部健太

古部健太（1985年11月30號—）係日本足球員，司職中場，效力長崎成功丸。
古都奈良嘅文化財

古都奈良嘅文化財係個喺日本嘅世界遺產，登錄喺聯合國教科文組織嘅世界遺產名錄。
古里提巴

古里提巴（葡文：Curitiba）係巴西巴拉那州首府，亦係巴西第七大城市，住咗一百七十五萬人。古里提巴畀聯合國選做為「最啱人住嘅城市」，亦都係首先有巴士快速交通系統嘅地方。
古銅

古銅即係古代銅器，其物質多數為青銅。古銅色為青銅未氧化時嘅色，屬深啡。話白種至黃種人曬到皮膚變「古銅色」時，查實比喻意味頗深；準確些少噉計，係處於古銅同銅紅之間，較近後者。
古鏡奇譚

文王後天八卦入面各卦對應嘅自然元素。《古鏡奇譚》嘅遠古七神設計源於八卦，除咗創世神尙軒掌控光闇（乾坤）二種力量，其餘六神分別司掌其中一種元素。
帝昀
司山之神，尙軒以外唯一有療傷能力嘅神，亦係天地異變後唯二冇消失嘅神祇之一。爲咗消耗仲天嘅力量而於唐朝時設下圈套，後來爲救力氣耗盡嘅尙軒而逝去。
嫿琤
司水之神，個名意思係「寧靜嘅水音」。七神入面唯一嘅女神，天地異變後第一個消失嘅神祇，唐朝廣玉公主李盈同臺裔美國少女蔚詠倩嘅前世。遠古時喜愛創世之神尙軒，但對於尙軒同埋雷神昊玥嘅情感，佢唔知點算好，祈願自身可以一分爲二。因而唐時嘅李盈愛上昊玥，今世嘅詠倩就迷戀尙軒。佢係「古鏡」系列第一部《傾國怨伶》嘅主角。
昊玥
司雷之神，個名意思係「天地神珠」，天地異變後第四個消失嘅神祇。唐朝時轉世爲火神仲天嘅徒弟，長大後入宮擔任李盈嘅貼身侍衞，封號「持劍將軍」，並同佢相戀。後因為救李盈而俾太子設計殺害，武后可憐佢而將佢同李盈合葬「唐靈陵」。因詠倩等人發掘公主陵而復活。佢係「古鏡」系列第一部《傾國怨伶》嘅主角。
尙軒
創世之神，天地異變後唯二冇消失嘅神祇之一。司掌光闇之力兼宇宙轉輪，深愛嫿琤，亦係七神嘅統領同維繫。最後逝去，歸化萬物。據作者所講，尙軒嘅原型人物係佢年少時鄰居家嘅一位大哥哥。
仲天
司火之神，掌控火燄之力，亦係鍛造之神，天地異變後第三個消失嘅神祇。雖名爲火王，卻比冰更冷。第一次轉生至唐朝，係個紅髮碧眼、高鼻深目嘅西域人，愛上風神千湄嘅轉世司徒奉劍。喺奉劍逝去後曾一度抗拒覺醒。現世轉生爲美國商業鉅子特萊斯·康納利·達尼，覺醒後接替尙軒做咗新世紀嘅最高神。因失去摯愛奉劍，曾一度諗住毀滅世界。在得知奉劍亦轉生至現世後做咗佢嘅監護人。佢係「古鏡」系列第二部《火王》嘅主角。據作者所講，特萊斯嘅外貌同造型係參考荷蘭裔瑞典男模馬科斯·申肯伯格（英文：Marcus Schenkenberg）而來。
千湄
司風之神，個名意思係「水岸邊」，天地異變後第五個消失嘅神祇。有一頭柔亮金髮嘅靚麗男仔，能御風飛馳，亦係命運嘅收綫者，雙眼唔得視物卻能睇見命運絲綫嘅波動。遠古時就喜愛仲天，總係跟住佢身後。但性格冷淡嘅仲天常常對佢視而不見。第一次轉生至唐朝，成爲名動天下嘅先知司徒奉劍，並終與仲天相戀。自13歲起就唔再生長發育，爲咗保守呢個祕密，一直以來都以女裝示人。本嚟動用咗覺醒之力而無法重生，後因仲天嘅力量再次轉生，現世係美國少年靈媒師珊諾·亞頓。特萊斯喺故仔結尾時做咗珊諾嘅監護人。佢係「古鏡」系列第二部《火王》嘅主角。
優河
司澤之神，天地異變後第二個消失嘅神祇。遠古時愛上同伴千湄，所以佢唔好鍾意仲天。唐朝再遇仲天，又因千湄嘅轉生奉劍之故同仲天發生衝突，俾仲天打傷，後因動用覺醒之力而逝去。《古鏡奇譚》短篇後續《消失的時刻》講到佢以「文熙華」之名轉生至現代。佢亦係「古鏡」系列第三部《丹聿記》嘅主角。

軼事
演員劉詩詩（中文：劉詩詩）鍾意睇少女漫畫，2013年去臺灣宣傳電視劇《軒轅劍之天之痕（中文：軒轅劍之天之痕）》期間，喺誠品書店（中文：誠品書店）購入游素蘭嘅《傾國怨伶》漫畫。演員楊冪亦被網友喺一段影片入面發現佢嘅書架上有一套分上下兩冊嘅四拼一合訂本《火王》漫畫，因而被網友推薦出演電視劇《火王》入面「奉劍」一角。
古阿姆集團

古阿姆集團（俄文：ГУАМ）係個國際組織，1997年成立，成員係獨立國家聯合體四國：格魯吉亞、烏克蘭、阿塞拜疆同摩爾多瓦，另外烏茲別克曾經喺1999年加入；2005年退出。
古金水

古金水（粵拼：gu2 gam1 seoi2；1960年1月15號—2016年5月25號）係台灣十項全能運動員，阿美族人，擅長項目係撐竿跳，同李福恩喺台灣十項全能運動上並稱一時瑜亮。2008年至2016年喺臺中市立忠明高中擔任教職。
1999年，涉及立榮航空爆炸案，二審被判刑7年6個月。2008年，三審獲判無罪。2011年5月12號，花蓮高分院指出，全案嘅更審無罪判決超過2次，因此依據《刑事妥速審判法》第八條嘅規定，全案不能再上訴最高法院，古金水無罪定讞。
古金水個女古筠曾經係日本Hello! Project嘅成員。
2014年底檢驗出罹患多發性骨髓瘤（漿細胞白血病），喺接受外科手術及異體造血幹細胞移植後病情一度穩定而出院，但之後仍然復發。2016年4月20號因為過度疲累進入台大醫院住院治療，醫院於5月21號發出病危通知，終於因合併肺炎導致敗血休克，於同年5月25號早上6點11分喺台大醫院病逝，終年56歲。

曾獲獎項
1978年臺灣區運動會十項全能第四名。
1979年臺灣區運動會十項全能銀牌。
1980年臺灣區運動會十項全能金牌。
1981年臺灣區運動會十項全能金牌；撐竿跳金牌。
1982年臺灣區運動會十項全能金牌；撐竿跳金牌。
1983年臺灣區運動會十項全能銀牌；撐竿跳金牌。
1983年第五屆亞洲田徑賽十項全能銀牌。
1984年臺灣區運動會十項全能金牌；撐竿跳金牌。
1985年臺灣區運動會十項全能金牌；撐竿跳金牌。
1983年第六屆亞洲田徑賽十項全能金牌。
1986年臺灣區運動會撐竿跳金牌。
1986年臺灣區運動會十項全能銀牌；撐竿跳金牌。
1987年臺灣區運動會十項全能銀牌；撐竿跳金牌。
1989年臺灣區運動會十項全能銀牌；撐竿跳金牌。
1990年臺灣區運動會撐竿跳銀牌。
1990年北京亞運會十項全能銀牌。
1991年臺灣區運動會十項全能銀牌；撐竿跳金牌。
1992年臺灣區運動會十項全能銅牌；撐竿跳金牌。
1993年臺灣區運動會撐竿跳金牌。
古鍵琴

古鍵琴係種鍵盤樂器，琴鍵連住絃線，彈鍵時會撥到絃線而發聲，喺歐洲文藝復興時期同巴洛克時期好流行，直到現代鋼琴出現就慢慢淘汰咗佢。
古鎮站

古鎮站（粵拼：gu2 zan3 zaam6；英文：Guzhen Station）起響廣東省中山市古鎮鎮同興路，係廣珠城際軌道交通江門線嘅架空站。個站喺2011年1月7號通車。
占美莫拉利斯

占美莫拉利斯（Jimmy Morales，1969年3月18號—）係危地馬拉前總統，2016年到2020年任職。
占葛奧治

占葛奧治（Jim Croce，1943年1月10號—1973年9月20號）係美國田園歌手，賓夕凡尼亞州南賓夕凡尼亞出世，1966年出道，到1973年因為飛機失事死咗，得30歲命。
卡 (法老王)

呢篇卡 (法老王)係同古埃及有啦掕嘅楔位文章，重未搞掂嘅。麻煩你幫手補充佢嘅內容。
占賈

占賈（阿塞拜疆文：Gəncə）係喺阿塞拜疆西北面嘅一個城，亦係呢個國家嘅第二大城市，2006年有305,600人喺嗰度住。占賈呢個名嚟自波斯文「ganj」，係「財富」噉解。
占美皮治

占美皮治（英文：James Patrick "Jimmy" Page；1944年1月9號—）係英國齊柏林飛船樂隊嘅隊長同結他手，佢係英國最重要嘅搖滾結他手之一，喺滾石雜誌嘅一百個最佳結他手榜單排第九。2008年有出現喺北京奧運會閉幕式入邊彈結他。
占美霍士

占美霍士（英文：Jamie Foxx，1967年12月13號—）係美國男演員同歌手。
吉川拓也

吉川拓也（1988年9月1號—）係日本足球員，司職後衞，效力過富山勝利，金澤薩維根，及Suzuka Unlimited FC。
吉川翔梧

吉川翔梧（1995年4月8號—）係日本足球員，司職中場，效力過金澤薩維根。
吉川京輔

吉川京輔（1978年11月8號—）係日本足球員，司職後衞，效力過札幌岡薩多。
吉川晃介

吉川晃介（1957年7月31號—），舊藝名富田晃介，真名吉川富和，係日本一個男配音員。

配音作品一覽
呢個表唔完整，歡迎加料。
吉川亨

吉川亨（1961年12月13號—）係日本足球員，司職中場，曾經喺1983年爲日本足球代表隊出場1次。
吉川健太

吉川健太（1986年5月16號—）係日本足球員，司職中場，效力過愛媛FC，富山勝利，及MIO Biwako Shiga。
吉川由彌

吉川由彌 ，係日本嘅一個配音員。

配音作品一覽
呢個表唔完整，歡迎加料。
吉川春子

吉川春子（日文：吉川 春子(Yoshikawa Haruko)，1940年11月26號—）係日本女政治人，做過4屆日本參議員，代表日本共產黨。
1940年，吉川春子响東京出世，3歲嗰陣疏散到長野縣，讀中學同大學嗰陣住喺東京。吉川春子响東京都立上野高等學校同中央大學法學部法律學科畢業。
1976至1980年，吉川春子响舊埼玉縣第4區參加過第34至36屆日本眾議院選舉，代表日共，輸晒。
1983年，吉川春子參加第13屆日本參議院選舉，循比例代表區第一勻當選。之後'89、'95、2001年吉川春子响比例代表區連選連任，加埋做咗24年，响2007年冇再選。
2007年8月，吉川春子以「埼玉民主縣政會」（県民参加の民主県政をめざす埼玉各界連絡会）身份參選埼玉縣知事，獲日共支持，但輸畀競逐連任嘅上田清司。

作品
《50番めのハードル》。あゆみ出版。1983。
《従軍慰安婦―新資料による国会論戦》。東京：あゆみ出版。1997。ISBN 4751922106。OCLC 39688472。
《翔びたて女性たち―美しい性のレボリューション》。春日部市：ケイアイメディア。2003。ISBN 4907796145。OCLC 123058149。
《アジアの花たちへ　「慰安婦」問題と格闘した國會議員の記録》。京都市：かもがわ出版。2008。ISBN 9784780301526。OCLC 230167766。
《女性の自立と政治参加 : ある女性参議院議員の步みとたたかい》。かもがわ出版。2015。ISBN 9784780307801。OCLC 913345417。
咁你都唔識

《咁你都唔識》（英文：Common Sense Is Not Common）係香港無綫電視製作嘅遊戲節目，由鄭詩君、謝嘉怡、黃紫恩、胡敏芝主持，2023年7月27號到8月18號逢禮拜四到五 22:30-23:05喺翡翠台播。最後一集喺2023年8月20號禮拜日22:00-22:30喺翡翠台播。
咆哮山莊

《咆哮山莊》（Wuthering Heights）係英國作家艾美莉勃朗特喺1847年寫嘅小說。
和世㻋

和世㻋（1300年12月22號—1329年8月30號）係大元第九個皇帝，1329年在位，跟廟號叫元明宗。
和世㻋係元武宗海山大仔、元文宗圖帖睦爾阿哥。1329年，圖帖睦爾將個皇帝位讓畀和世㻋，但係和世㻋喺同年過身，之後圖帖睦爾做番皇帝，史稱「天曆之變」。
《新元史》話元明宗係死於被殺，而呢個係燕鐵木兒嘅主意，元文宗冇諗過殺明宗嘅。
和世㻋有兩個仔，大仔妥懽帖睦爾，就係元順帝，細仔懿璘質班，就係元寧宗。
和世界做鄰居

《和世界做鄰居》（英文：Living with the World）係臺灣歌手蔡依林嘅一首歌，呢首歌收錄喺蔡依林嘅首張錄音室專輯《1019》；而且由伍樂城同莊靜文一齊創作、李偲菘同李偉菘共同監製。佢作為單曲由環球音樂同大聲音樂響1999年7月16號發行，係臺灣7-Eleven嘅年度廣告歌曲。

背景同發行
1998年5月，蔡依林參加MTV中文台舉辦嘅歌唱比賽節目《新聲卡位戰》成功獲得第1名。1999年3月，蔡依林同環球音樂簽約，成為環球音樂嘅年度重點新人。之後，環球音樂幫蔡依林安排咗為期半年嘅一系列課程，包括每週兩次舞蹈課來幫助佢提高舞台表演能力、每週兩次化妝課來幫助佢趕通告或者係接受簡單訪問嘅空檔時能夠自行化妝、同埋語言訓練課來幫佢能夠從容面對媒體。另外，環球音樂仲安排佢飛往愛爾蘭、日本、美國、英國觀摩國外歌手嘅現場表演。
同年7月16號，《和世界做鄰居》作為實體單曲正式發行，同時預告將於同年9月上旬發行蔡依林嘅首張專輯。呢首歌作為臺灣7-Eleven嘅年度廣告歌曲同埋臺灣嘅7-Eleven門市販售。而且喺發行之後嘅兩週響臺灣嘅銷量超過2萬張。呢首歌嘅MV收錄同年臺灣921大地震嘅災後救援工作嘅畫面，蔡依林憑住呢支MV多謝來自社會各界嘅幫助。
和久井優

和久井優 ，係日本嘅一個配音員，出名嘅配音作品有偶像學園。

配音作品一覽
呢個表唔完整，歡迎加料。
咆哮腔

咆哮腔，又稱為死腔、黑腔、黑死腔、低哮聲線，係死亡金屬、黑金屬樂隊主音經常使用嘅一種歌唱技巧。

早期
最早期嘅"殘暴"聲樂效果可以追朔至1956年Screamin' Jay Hawkins嘅"I Put a Spell on You"。1966年The Who嘅"Boris the Spider" 亦同今日嘅黑死腔相似。
喺1970年代早期，King Crimson嘅"21st Century Schizoid Man"入面，Greg Lake唱出嘅失真聲線亦值得注意。
將軍澳綫

將軍澳綫（粵拼：zeong1 gwan1 ou3 sin3；英文：Tseung Kwan O Line）係港鐵營運嘅鐵路線，連接香港東區嘅北角站，同新界西貢區將軍澳嘅寶琳站同埋康城站，屬於地鐵系統。呢條線大部分車站都係喺將軍澳新市鎮，所以就叫做「將軍澳綫」。全綫總共有8個站，係港鐵第三短嘅線；當中有4個係轉綫站（北角站、鰂魚涌站、油塘站、調景嶺站），而將軍澳站就係往來坑口寶琳同康城之間嘅轉車站。另外，只係得寶琳喺地面，其餘都喺地底。將軍澳綫列車一列8卡，喺路線圖中以紫色代表。延續港島綫嘅傳統，喺2002年新建成嘅車站月台都有退休地鐵建築師區傑棠毛筆題嘅大字站名。
將軍澳綫北角至寶琳段喺2002年8月通車，康城支綫喺2009年7月通車。

路線圖
港鐵將軍澳綫路綫圖（按真實地形繪畫）
由上圖可見，港島綫同將軍澳綫喺鰂魚涌站呈直角，所以做唔到跨月台轉乘，而喺北角就可以跨月台轉乘。

歷史
將軍澳綫通車紀念碑，位於寶琳站
呢條線嘅計劃，主要係服務將軍澳新市鎮。香港行政會議喺1998年10月20號批准興建將軍澳綫（當時稱為將軍澳支綫），並喺1999年4月24號正式動工興建。工程歷時三年，油塘站率先喺2002年8月4號啟用，將軍澳綫行走油塘至北角，取代觀塘綫過海去香港島，同時觀塘綫嘅終點站由北角改為油塘，畀乘客先熟習新嘅轉車安排。將軍澳其餘嘅油塘至寶琳路段喺同年8月18號通車，觀塘綫亦改以調景嶺站為終點站。
將軍澳綫係兩鐵合併前，地鐵第一條冇任何路段起喺橋面上嘅路線，佢嘅車廠就喺地面。寶琳站雖然起喺地面，但路段被隔音屏障完全覆蓋。地鐵聲稱呢個係由於寶琳站附近嘅樓宇密度比較高，為免列車行駛時嘅噪音影響附近嘅民居，所以將車站範圍冚晒。不過，有意見認為咁樣做會防礙路線繼續發展。而由寶琳站至坑口站嘅一段，路軌由路面轉往地底，上蓋建成地鐵車站沿線最長嘅平台花園。
將軍澳綫嘅路段唔係全部都係新起嘅，鰂魚涌站同東區海底隧道原屬觀塘綫喺東區海底隧道路段延伸，正式通車使用已超過10年。喺將軍澳綫計劃發展時，為紓緩鰂魚涌站轉綫通道嘅擠塞情況同未來嘅將軍澳綫乘客量需求增加，地鐵公司決定喺現時嘅北角站月台南面起多兩個月台，並將觀塘綫由鰂魚涌站暫時延長至北角站，直至將軍澳綫工程完成後一併列入將軍澳綫。
喺將軍澳綫啟用後，觀塘綫總站由香港島嘅北角站改去將軍澳嘅調景嶺站。原來嘅北角站同鰂魚涌站改屬將軍澳綫，列車喺離開鰂魚涌站同東區海底隧道路段之後，唔再前往藍田站，改行一段新嘅鐵路路段前往新嘅油塘站。現時連接東區海底隧道至藍田站嘅路段用作車務調動時之用。
鰂魚涌站同北角站之路段改動之後亦成為將軍澳線同港島綫嘅轉線站。搭觀塘綫嘅乘客前往香港島需要係油塘站轉將軍澳綫列車，再喺鰂魚涌站或北角站轉港島綫。所以通車初期，由於好多乘客都重未習慣繁瑣嘅轉車過程、以及將軍澳綫嘅列車班次太疏，一度引起混亂。不過，隨住調景嶺站同將軍澳站附近嘅大型屋苑紛紛入伙，將軍澳綫嘅客量大幅攀升，情況得以大大改善。另外，新世界發展旗下嘅城巴為針對油塘站啟用後對北角至銅鑼灣居民需求，特別喺8月推出海報吸引觀塘、藍田區居民改搭619巴士線以取代地鐵前往北角至灣仔區。
2002年8月4號及以後原觀塘綫乘客如要經東區海底隧道前往港島區須於油塘站轉將軍澳綫往北角列車。
將軍澳綫第二期
將軍澳綫嘅將軍澳車廠，位於將軍澳南地區，嗰度有大型物業區域發展，叫做日出康城，並喺嗰度加建康城站，已於2009年7月26號啟用。工程喺2006年展開，全程路軌長3.5公里，車站面積35,000平方米，建造成本8.3億元。
將軍澳綫會喺繁忙時間行兩條路綫：北角至寶琳，同埋北角至康城，列車將由7月20日起以「3+1」形式，即係每3班往寶琳站嘅列車就有一班往康城嘅列車提供服務。
非繁忙時間將設有來往調景嶺站同埋康城站嘅穿梭列車，而唔會有列車直接來往北角站同康城站。乘客要喺調景嶺站或者將軍澳站轉穿梭列車前往康城。
新嘅行車模式喺7月20號開始實施，初時去康城嘅列車喺將軍澳站清客，到咗26號正式延長去康城。

用車
現時全線以8卡列車行。現時將軍澳線嘅列車全線採用韓製Rotem列車（K-Stock）。
2002年，地鐵公司發現Rotem列車唔能夠即時適應兩套新舊列車系統，為確保將軍澳綫能夠如期通車，最終令13列韓製列車改行觀塘綫，並重組英製列車嘅車卡排列，將大部分喺1989年從英國都城嘉慕（第2C代車卡）同埋喺1995年買入嘅GEC Alsthom製車卡（第3代車卡）調去將軍澳綫行。
經過多年嘅系統改善，韓製Rotem列車喺2010年4月初正式返將軍澳綫繼續服役。但由於只得13抽列車，唔夠應付繁忙時間嘅需求，因此港鐵不時會由觀塘綫抽調3抽英製列車行將軍澳綫。
下行（往北角）
英國製列車車廂編組
（往康城/寶琳）上行



未來發展
天后至上環延綫
内文：北港島綫
根據《鐵路發展策略2000》嘅北港島綫計劃，將軍澳綫將會由現時嘅北角站伸延至現有嘅天后站，並接駁港島綫天后至上環一段；而港島綫柴灣至炮台山一段改為同東涌綫連接。然而，由於交通需求未足以起北港島綫，計劃嘅完成時間已被押後至2016年以後。
編輯
北港島綫（建議緊）




康城
不過，根據另一個北港島綫嘅方案（「交匯」），將軍澳綫可以延伸去添馬站同東涌綫交匯，可以唔影響而家港島綫嘅運作。
將軍澳賽馬會診所

將軍澳賽馬會診所（英文：Tseung Kwan O Jockey Club Clinic），全名將軍澳賽馬會普通科門診診所（英文：Tseung Kwan O Jockey Club General Outpatient Clinic），係香港一間公家普通科門診診所，晌新界將軍澳寶林北路99號地下，由香港賽馬會冠名贊助，同埋由醫院管理局負責管理。入面重附設有「將軍澳長者健康中心」。
將軍澳第二∕三期堆填區

將軍澳第二∕三期堆填區係香港一個已經唔再用嘅垃圾堆填區，響西貢區將軍澳，面積42公頃，由1988年一路用到1994年，跟住響1988年到1994年搞修復工程。
將軍澳華人永遠墳場

將軍澳華人永遠墳場（英文：Junk Bay Chinese Permanent Cemetery）係喺香港新界西貢區西南魔鬼山同照鏡環山東麓嘅一個山地墳場，由華人永遠墳場管理委員會管理。墳場提供普通墓地、續期墓地、非續期墓地，同一座大型靈灰閣，提供九萬幾個安葬骨灰嘅骨灰龕位。
油塘同埋將軍澳南都有路通去墳場，但啲車一定要喺油塘入。清明節、重陽節掃墓期間，有條巴士線去到墳場，不過喺節日正日，所有嘅車日頭都唔畀入，連巴士都停駛，掃墓孝子全部要行路上落山。
將軍澳第一期堆填區

將軍澳第一期堆填區係香港一個已經唔再用嘅垃圾堆填區，響西貢區將軍澳，面積68公頃，由1978年一路用到1995年，跟住響1978年到1995年搞修復工程。
將軍澳運動場

將軍澳運動場（Tseung Kwan O Sports Ground）係香港一個運動場，喺將軍澳寶康路109號，由康樂及文化事務署管。佢做過全港運動會同東亞運動會嘅主場館。運動場嘅主要設施包括一個設有固定看台嘅主場、一個副場，同埋其他舉辦田徑活動同比賽必備嘅設施。所有設施都按照國際田徑聯會嘅標準設計同興建，適合進行田徑訓練同舉行國際田徑賽事。

附屬設施
小食亭、活動室、會議室、貴賓室、會客室、傳媒中心、記者工作區、洗手間、更衣室、裁判洗手間同更衣室、物理治療室、藥檢室、救護室、健身室、召集室、評述員辦公室同警察指揮室等。
將軍澳醫院

將軍澳醫院（Tseung Kwan O Hospital）係喺香港將軍澳嘅一間提供住院、專科門診、日間病房、24小時急症服務、復康同社區服務嘅公立醫院，1999年12月落成。醫院現時由醫院管理局管理，係九龍東聯網其中一間醫院。

簡介
將軍澳醫院係將軍澳第二間醫院，提供第二層醫護服務。佢同基督教聯合醫院及靈實醫院組成九龍東醫院聯網。將軍澳醫院亦係醫院管理局首間採用三角形病房設計嘅醫院，呢個設計為響病房中央設有一個開放式工作間，方便醫護人員觀察病人情況，亦能有效運用病房空間。醫院內設有真空導管輸送系統，方便傳遞化驗樣本及文件。現時將軍澳醫院設有360張住院病床、15張急症觀察病床、20張療養病床同30張日間病床。

歷史
1994年響港英政府施政報告內正式公佈起將軍澳醫院，1996年開展地盤平整工程，1999年中起好。
1999年12月28號專科門診開始分期投入服務；而日間手術服務喺2000年2月開始投入服務；住院服務就喺2000年4月26號開始投入服務；急症室服務喺2000年7月26號開始投入服務，初時只提供16小時服務。
2001年2月5號將軍澳醫院正式全面投入服務，當中包括24小時急症室服務。2006年4月7號喺醫院管理局資助同香港浸會大學支持下響醫院一樓開設「基督教靈實協會暨香港浸會大學中醫診所及臨床教研中心」，由基督教靈實協會負責營運。

位置
將軍澳醫院位於坑口寶寧里2號，附近有公共交通總站，佔地約3.7公頃。
將軍澳站

將軍澳站（粵拼：zoeng1 gwan1 ngou3 zaam6；英文：Tseung Kwan O Station）係港鐵將軍澳綫嘅一個地底車站，位於新界西貢區將軍澳市中心寶邑路上邊，喺2002年8月18號正式啟用。

利用狀況
由於將軍澳站南部用地起嘅樓宇較少，加上鄰近該站嘅大型屋苑喺車站落成後至開始起，使用該站嘅乘客主要係住喺將軍澳站以北嘅居民，以及前往車站附近學校返學嘅師生。繁忙時間尚德邨通往將軍澳站A1出口嘅唐俊街都人頭湧湧。直至附近嘅大型商場君薈坊同埋將軍澳廣場啟用後，通往尚德邨嘅一段唐俊街行人路加設上蓋同埋城巴開辦去將軍澳電視廣播城嘅穿梭巴士之後，人流先顯著上升。
尚德廣場（中文：尚德廣場）（港鐵網站用舊名「尚德商場」）設有適用於該站嘅港鐵特惠站，用成人八達通卡嘅乘客可以減港幣2元車費。

將軍澳綫新行車模式
為配合康城站喺2009年7月26號啟用，將軍澳綫喺7月19號開始實施新行車模式。繁忙時間（平日上下晝、星期六上晝）列車以四班做一組，每隔2分30秒一班，頭三班列車將來往寶琳站，第四班就來往康城站。四班列車聯合服務呢個站至北角站一段路線，實際上係加密咗班次，但係去寶琳站同坑口站嘅列車就減少，等車時間亦會長咗。
而星期一至六非繁忙時段、星期日同埋公眾假期，前往康城站嘅列車，都唔會由北角站開出，改為每12分鐘由調景嶺站開出經呢個站，叫做「康城站穿梭列車」。由北角站出發去康城站嘅乘客要先搭去調景嶺站或將軍澳站，再轉穿梭列車。而嗰段時間由北角站開往寶琳站嘅班次則維持不變。為咗畀乘客熟習有關安排，港鐵已經喺2009年7月19號開始派出「康城站穿梭列車」，但呢啲列車喺康城站正式啟用前曾經唔喺將軍澳站同康城站之間載客。
然而，喺任何時間，若果乘客要喺康城站來往坑口或寶琳站，都要喺將軍澳站轉車。
將軍澳連儂牆斬人案

將軍澳連儂牆斬人案，係香港2019年反送中運動期間發生嘅一單劈友案，發生喺新界將軍澳景林邨同厚德邨之間嘅行人隧道連儂牆，釀成三人受傷，其中一人情況危殆。

經過
2019年8月20號凌晨一點幾，有兩個後生女喺隧道現場，有個中年男人行過嚟搭爹，之後疑因意見不合，男人突然邋刀㨃向兩個女事主，另一個男人嘗試制止但亦被斬到，最後畀殺手成功走甩。
由於有目擊者見到刀手走去頌明苑，好多街坊自發去嗰頭搜索，最後喺嘉明閣21樓後樓梯垃圾桶搵到懷疑屬殺手嘅血衫。警方亦分別喺案發現場同嘉明閣後樓梯搵到兩把懷疑兇刀。
同日中午，警方喺羅湖口岸拉到個犯，佢係個50歲做導遊嘅男人洪震，住喺頌明苑。
過百位街坊認為頌明苑嘅保安員失職，喺同日夜晚包圍管理處抗議。
2020年4月24號，區域法院裁定被告洪震3項傷人罪名成立，判入去坐45個月（三又四分三年）。

事主
案件有兩女（26歲、35歲）一男（24歲）受傷。當中26歲黃姓女傷者情況一度危殆。呢位女傷者之後被證實係《信報》副刊記者，並即將轉工去明周文化。
另外兩名傷者情況較輕。
將軍澳道

將軍澳道係香港一條公路，喺九龍觀塘區，由觀塘鯉魚門道連到將軍澳隧道收費廣場，1970年到1992年分段通車。呢條公路係7號幹線其中一段。
大瞿越

大瞿越係越南統治者喺968年到1054年嘅正式國號，歷經丁朝、前黎朝、李朝三個朝代，因為嗰時越南唔似得中國改朝換代嗰陣換埋國號。
大矢步

大矢步（1994年11月8號—）係日本足球員，踢前鋒，曾經喺2017年為日本女子足球代表隊出場8次。
大石信幸

大石信幸（粵拼：daai6 sek6 seon3 hang6；日文：大石 信幸(Ooishi Nobuyuki)；1939年9月12號—）係日本足球員，司職前鋒，曾經喺1964年爲日本足球代表隊出場1次。
大石尚哉

大石尚哉（1972年7月7號—）係日本足球員，司職守門員，效力過川崎綠茵，廣島三箭，橫濱FC，及Jatco。
大石口天后宮

大石口天后宮喺香港離島長洲中興街20至21號地段，係一間兩進式嘅廟宇，起廟嘅時間已無從稽考，但係廟裏面存放咗一個乾隆三十七年（1772年） 鑄造嘅銅鐘，由此可見間廟已超過2百年歷史。間廟嘅大門仍然掛住同治四年（1865年）刻住「天后宮」嘅匾額同1924年鑄造嘅香爐一個可供研究。間廟最近一次嘅修葺喺1972年。喺1981年被評為香港二級歷史建築，2010年2月4號確定評級。
大石大橋

大石大橋（粵拼：daai6 sek6 daai6 kiu4）係中國廣東省廣州市嘅一條橋，響1982年落成通車。呢條橋橫跨珠江兩岸連接番禺區嘅洛溪同埋大石呢兩個地方。

連接位置
南邊從105國道嘅2571.8公里嘅標記呢度（賓至路）開始，跨過珠江，北到105國道嘅2571.1公里（迎賓路）呢尐。

長度、闊度、高度
橋全長700米，闊28米，雙向八車道。兩邊嘅人行道各4米，車行路闊13.4米。

道路擴建工程
喺呢條橋起好之後一直到2010年6月23號，凈係得兩條車道噉少。喺2010年6月24號，條橋嘅擴建工程已經開始喐手，到咗2010年7月28號就整成8條車道嘅橋。
大石悟司

大石悟司（1972年6月26號—）係日本足球員，司職中場，效力過柏太陽神。
大石明日希

大石明日希（1991年12月14號—）係日本足球員，司職中場，效力過金澤薩維根。
大石治壽

大石治壽（1989年9月25號—）係日本足球員，司職前鋒，效力山口雷法。
宮川悟

宮川悟（1977年3月24號—）係日本足球員，司職後衞，效力過鳥棲砂岩。
宮川麻都

宮川麻都（1998年2月24號—）係日本足球員，踢後衞，曾經喺2019年間為日本女子足球代表隊出場9次。佢代表日本參加過2019年FIFA女子世界盃。
宮心計2深宮計

《宮心計2深宮計》（英文：Deep In The Realm Of Conscience），係香港電視廣播有限公司同企鵝影業聯合拍攝製作嘅古裝宮廷電視劇，用雙機拍，由胡定欣、劉心悠、馬浚偉、馬國明、蕭正楠同陳煒領銜主演，由黃心穎、謝雪心、羅霖、康華、張慧儀同張文慈聯合演出，並由米雪、麥玲玲同周秀娜特别演出，監製方俊華，總監製梅小青。套劇係2009年《宮心計》嘅姊妹作，事隔九年後推出嘅全新故仔。
宮本亨

宮本亨（1982年12月3號—）係日本足球員，司職後衞，效力過福岡黃蜂，栃木SC，及北九州向日葵。
宮川大輔

宮川大輔（1979年10月6號—）係日本足球員，司職前鋒，效力過大阪櫻花，草津溫泉，北九州向日葵，及SC相模原。
宮市剛

宮市剛（1995年6月1號—）係日本足球員，踢前鋒，效力湘南比馬。
宮廷劇

宮廷劇（粵拼：gung1 ting4 kég6）係電視劇嘅一種。通常講一個皇帝有好多個妃嬪，啲妃嬪為爭上位、爭皇帝恩寵而針鋒相對同喺後宮爾虞我詐生存嘅電視劇。
宮市亮

宮市 亮（日文：みやいち りょう，1992年12月14號—）係日本職業足球員，踢翼鋒，效力德國足球會聖保利。
宮廷

宮廷，英文叫 royal court，係指「皇室嘅成員同接近佢哋嘅人」嘅總稱。宮廷包括咗嗰啲成日都會面對面噉見到皇室人員嘅人－呢啲人可以係
高級嘅貴族（好多時都會係皇室人員嘅遠房親戚），或者
因為某啲才能而受到皇室人員特別賞識嘅人（例如係一位表演者，皇室人員零舍鍾意佢嘅表演所以特准佢喺宮廷出出入入）。
喺歐洲，宮廷嘅成員傳統上都會喺皇宮或者城堡等嘅地方有自己嘅一笪空間，例如係响宮廷成班人一齊食飯嗰陣，宮廷嘅每位成員都有張特定嘅櫈俾佢坐，而佢個座位有幾近國王同皇后就反映咗佢喺國王同皇后心目中嘅地位，愈近就反映國王同皇后愈鍾意佢。
宮心計

《宮心計》（Beyond the Realm of Conscience）係香港無綫電視古裝劇集，由佘詩曼、楊怡、陳豪、鄭嘉穎、米雪、關菊英、李施嬅、韓馬利、謝雪心、李國麟、田蕊妮、曹敏莉、葉翠翠、蕭正楠、惠英紅、蔣志光、程可為、張國強主演，監製梅小青。呢套劇喺2009年10月19號首播，一共33集。
小川雄大

小川雄大（1996年10月4號—）係日本足球員，司職中場，效力過FC岐阜。
小川直毅

小川直毅（1995年7月3號—）係日本足球員，司職前鋒，效力過大阪飛腳，及藤枝MYFC。
小川航基

小川航基（1997年8月8號—）係日本足球員，司職前鋒，效力橫濱FC。
小川諒也

小川諒也（1996年11月24號—）係日本足球員，司職後衞，效力FC東京。
小川慶治朗

小川慶治朗（1992年7月14號—）係日本足球員，司職前鋒，效力神戶勝利船。
小川誠一

小川誠一（1970年7月21號—）係日本足球員，司職後衞，效力過名古屋八鯨。
小川雅己

小川雅己（1975年4月3號—）係日本足球員，司職後衞，效力過鹿島鹿角，京都不死鳥，大阪櫻花，湘南比馬，水戶蜀葵，草津溫泉，金澤薩維根，及FC Osaka。
小川真奈

小川真奈，係日本嘅一個女藝人同埋配音員。
小巴

小巴係一種載客量比較細嘅巴士，通常可以坐8至30個人。
小巴可以係由客貨車（貨Van）改裝、裝巴士車身上去一副客貨車底盤度、又或者係巴士製造商整出嚟，專門作小巴用途。
小巴可以作為公共交通工具（例如公共小巴），亦可以作私人用途（例如旅遊巴、校巴）。
周梁淑怡

周梁淑怡，GBS，OBE，JP（Selina CHOW LIANG Shuk-yee；1945年1月25號—），人稱「周梁」，原名梁淑怡，係香港傳媒人同政治人。
周梁淑怡1970年代做過無綫電視節目監製，節目有《雙星報喜》等；1978年係佳視六君子之一；1980年代尾做過亞洲電視總經理。周梁淑怡同蔡和平一樣20出頭已經係TVB嘅領軍人物，為香港培養咗無數幕前幕後嘅電視人才。佢製作過唔少膾炙人口嘅電視劇如狂潮、家變等，至今仍為人津津樂道。
1981年起歷任立法局議員、臨時立法會議員、立法會議員，成為香港開埠以來擔任香港立法機關議員時間最長嘅人，在位27年。

屋企
周梁淑怡祖籍廣東番禺，喺香港出世。佢老公係周明權，有兩個女周智美同周智琪。

簡歷
佢讀過聖保羅男女小學同聖保羅男女中學、香港大學，後來去咗英國羅斯布魯佛朗誦及戲劇學院研究院做研究，重響英國皇家音樂學院戲劇院擔任先生同演員。
1966年入職嗰時未開台嘅無綫電視，做到1978年被撬去佳藝電視。
佢離開佳視後，喺1981年被委任為立法局議員，後來出選功能組別，循旅遊界晉身立法會。
1980年代尾年，亞洲電視易主，周梁淑怡任董事兼總經理，到林百欣接掌亞視後，佢先至被撤換。
1999年，佢代表自由黨參與香港區議會選舉，但響灣仔司徒拔道選區競選，輸畀專欄作家馮兩努。
2003年以後，佢第一次代表自由黨響新界西參與立法會地方直選，夥拍丁午壽合組名單參選，成功當選做全職立法會議員，同區對手有民主派獨立議員陳偉業、民主黨李永達、何俊仁，職工盟李卓人、查錫我，與及民建聯嘅譚耀宗同張學明等等。
2008年，周梁淑怡競逐連任，點知輸咗。當時黨入面歸咎同黨嘅鄉議局主席劉皇發喺選舉期間走咗去同幫民建聯嘅張學明拉票，搞到鄉事票流咗去張學明嗰邊，呢件事亦都成為自由黨分裂嘅導火線。
2022年8月，佢同田北俊、劉健儀一齊退出自由黨。
周梓樂墮樓案

周梓樂命案係指2019年香港科技大學計算機科學及工程學系學生周梓樂（英文：Chow Tsz Lok Alex）疑似遭到香港警察謀殺嘅命案，2019年11月4號凌晨反送中運動示威期間，有人喺新界將軍澳廣明苑隔籬嘅尚德停車場2樓發現重傷昏迷嘅周梓樂，周梓樂被送往伊利沙伯醫院搶救，延至8號朝早8點不治，終年22歲。事件引起香港社會高度關注，連香港政府都聲稱惋惜。由於案件疑點重重，再加上香港警察喺呢單案嘅處事手法極為可疑，令人質疑周梓樂實際上係因為參與反送中運動而遭到香港警察謀殺，再偽裝成墮樓意外。
周末集結

《周末集結》（英文：Weekend Assembly）係香港電視廣播有限公司製作嘅青少年資訊節目，接替咗同類型嘅節目《＃一屋後生仔》，喺2021年11月6號到2023年3月25號喺翡翠台播，常規播放時間係逢禮拜六12:30－13:00。節目主持陣容包括黃婧靈、林正峰、陳欣茵、黃芷欣、徐文浩、劉頌鵬、謝文欣。
周村區

周村區係中國山東淄博一個市轄區，總面積263平方公里，人口307萬。
周柏豪

周柏豪（Pakho Chau Pak Ho；1984年11月12號—），係香港男歌手同演員，做過模特兒，2007年正式出道。佢喺香港出世，祖籍廣東開平。2016年周柏豪同朱敏君（Stephanie）結婚。2019年12月2號，佢老婆生咗個重6.7磅嘅B女周芯悅。

演出作品
呢個表唔完整，歡迎加料。

政治立場
佢嘅政治立場反覆。喺2014年佔領中環期間曾經同黃之鋒合照，2019年喺網上悼念因為反修例運動而喺金鐘太古廣場墮樓輕生嘅梁凌杰，同年又喺網上呼籲香港人登記做選民，但係畀中國網民形容為「港獨藝人」，群起杯葛；但係之後改變立場，喺微博發聲明稱自己「生為中國人，熱愛祖國、熱愛香港，從來未支持港獨，亦反對所有違法暴力行為」，又讚賞中國喺武漢肺炎疫情中成功抗疫。而中國網民對相關表態唔收貨，仍然認為佢「支持港獨」，加上一直以嚟中國同世界持續不斷嘅爭拗，佢從來都無表態支持，因此認為佢嘅愛國言論只係基於旁人壓力，而唔係真正改變立場。
另一方面，接受親建制媒體點新聞訪問嘅時候，向片中主持人、藝人陳百祥聲稱，自己一直以嚟反對暴力，又聲稱同黃之鋒合照嘅時候，唔認識亦唔清楚清楚人哋嘅政治立場，又反對黃之鋒「打國際線」以號召外國制裁中國同香港，並將中港矛盾比喻為「自己同媽媽吵架」，所以「無理由去找隔離屋大嬸打自己媽媽」。而相關言論引起唔少網民評擊，批評佢違背良心，指佢係雙面人。而立場親民主派藝人阮民安、杜汶澤、王宗堯等人亦都同佢割蓆。

負評
2021年5月29號，無綫電視翡翠台播映慈善節目《萬眾同心公益金》，佢同鄭融合唱《一事無成》，被指係向失業人士 「踩多兩腳」、「落井下石」。呢個環節原意係為失業家庭打氣，事後唔少網民批評佢哋嘲諷失業者一事無成，反問佢哋唱呢首歌係攞景定係贈興。亦有網民認為反嘲呢首歌係周柏豪嘅寫照。正因為呢次事件，周柏豪喺6月8號下晝2:30喺apm舉行嘅fans見面會因為網民喺apm Facebook專頁嘅貼文派過萬「嬲」。雖然apm未表明活動會取消或者繼續，但係為免引起公關災難而將相關貼文刪除。
周杰倫音樂作品

呢個係台灣創作歌手周杰倫嘅音樂作品一覽表。佢喺1997年參加咗一個選秀節目獲得阿爾發音樂總經理吳宗憲發掘。喺2000年發行佢嘅第一張唱碟《Jay》，然後除咗2009年同2013年之外，佢每年都會發行一張大碟。喺2004年，佢發行咗佢嘅第七張大碟《七里香》，據國際唱片業協會統計，呢張唱碟喺全球銷量年度排名第42名，同時周杰倫第一次獲得世界音樂大獎「大中華區最暢銷藝人」獎，然後2006年《依然范特西》、2007年《我很忙》、2008年《魔傑座》連續三年都嬴咗呢個獎。 喺2007年，佢同方文山、楊峻榮共同建立唱片公司杰威爾音樂，同阿爾發音樂一樣，唱碟由台灣索尼音樂娛樂代理發行。喺2012年，發行佢嘅第12張個人大碟《12新作》，其他唱碟喺中國大陸地區銷量共2400萬張。
周松崗

周松崗爵士，GBM，GBS，JP（C.K. Chow，1950年9月9號—），人稱「周總」，係香港建制派（商界親中陣營）人士，香港行政會議前任非官守成員，做過香港鐵路有限公司行政總裁，任內搞得成兩鐵合併。

簡歷
周松崗係現任香港交易及結算所有限公司主席、廉政公署貪污問題諮詢委員會主席同輸入優秀人才及專才諮詢委員會主席。佢亦係經濟發展委員會同策略發展委員會委員，同埋香港賽馬會董事（2011年至2020年）。

選舉經歷
喺2021年9月，佢成為香港特别行政區選舉委員會建築、測量、都市規劃及園境界當然委員。之後佢喺李家超無提政綱嘅情況下，有份提名李家超參與2022年香港行政長官選舉。
外顯語義分析

外顯語義分析（英文：explicit semantic analysis，ESA）喺自然語言處理同資訊提取係一種用向量表示一段文字嘅做法。
外顯語義分析會攞一段字，每隻字都喺成段字嘅 tf–idf 矩陣表示成打戙嘅向量，而成段字就表示成佢啲字嘅向量嘅幾何中心。
外遊警示制度

外遊警示制度（英文：Outbound Travel Alert System，簡稱外遊警示、縮寫OTA）係香港保安局設立嘅一個警示制度，令香港居民容易掌握海外國家或地區旅遊或公幹嘅潛在人身安全風險。

設立原因
2008年11月25號，泰國反政府示威者衝入並佔領曼谷蘇凡納布國際機場離境大堂，令機場喺當晚宣布取消所有離境航班同關閉機場；近500人香港居民受事件影響而滯留曼谷；及至11月27號，保安局仍然唔發出旅遊警告而俾香港旅遊業界指當局被動。11月29號起，中國大陸、澳門等紛紛派出包機接走居民。去到一對香港夫婦喺12月1號凌晨趕去布吉國際機場搭飛機途中撞車導致人命傷亡後，保安局常任秘書長張琼瑤喺同日中午話因應泰國暴力衝突升級而宣布向國泰航空及香港快運作出包機安排，以接載仍然滯留泰國嘅香港居民。
香港政府喺事件中被指反應遲鈍、處事緩慢同無危機感。事後，香港政府同香港旅遊業界就旅遊警告制度進行商討；保安局最終喺2009年10月20號正式設立咗「外遊警示制度」。

運作機制
保安局因應受警示制度監控嘅國家可能出現影響香港居民人身安全或風險變化，並對嗰個國出現嘅風險性質、程度及持續性而評估是否發出相應級別嘅外遊警示。保安局會透過專設網頁及新聞公報向外公布發出外遊警示。

覆蓋地區
呢版要更新，以反映最新情況。加完料之後唔該拎走個模。
外遊警示制度覆蓋85個較多香港居民到訪、旅遊或公幹嘅海外國家／屬地，重有可能增加；但根據保安局嘅指引，外遊警示制度並唔包括中國大陸、澳門同埋台灣。
阿爾巴尼亞
 阿根廷
 澳洲
 奧地利
 比利時
 孟加拉國
 白俄羅斯
 波斯尼亞
 巴西
 巴林
 汶萊
 保加利亞
 柬埔寨
 加拿大
 智利
 克羅地亞
 塞浦路斯
外顯知識

外顯知識（粵音：oi6 hin2 zi3 sik1；英文：explicit knowledge）係指可以用文字、圖像、或者語言等方式表達嘅知識。
外館斜街

外館斜街（粵拼：ngoi6 gun2 ce4 gaai1；簡化字：外馆斜街）係中國北京嘅東西走向道路，喺朝陽區。南邊從鼓樓外大街同黃寺大街嘅交界開始，一直去到北邊嘅安定門外大街同青年溝路嘅交界。

敘述
全長1.1km，闊17米，雙向3車道。
外阿彭策州

外阿彭策州係瑞士一行政州域，全州面積243平方公里，人口5萬，州府黑里紹。
外顯子

外顯子（粵拼：ngoi⁶ hin² zi²）係基因轉錄之後、轉譯之前被留低嘅基因片段。佢同內含子係相對嘅，但喺基因表達嘅時候，外顯子有時會作為內含子，反轉頭又得。噉樣就可以由一個相同嘅基因表達出唔同嘅蛋白質。
外邦人

外邦人係一個主要喺猶太教用嘅字眼，代表“非猶太人”。摩門教教徒認爲呢個字解任何外族人。除此之外，呢個字眼有時亦會代表異教徒，而可蘭經亦有用呢個字，嚟代表唔認識呢份經書嘅人（即係非回教徒）。
外邦人呢個概念喺社會學，同“外團體”嘅概念非常相似。
外飛地

外飛地係飛地嘅一種。甲地區喺乙地區裏面有一塊屬於甲地區嘅丙土地，咁伊塊丙土地就係甲地區嘅外飛地。
大野毅

大野毅（1944年11月22號—）係日本足球員，司職後衞，曾經喺1965～1971年間爲日本足球代表隊出場3次。
大野貴史

大野貴史（1978年5月22號—）係日本足球員，司職後衞，效力過札幌岡薩多，及山形山神。
大金

大金縣，四川阿壩藏族羌族自治州轄下一縣。原名靖化縣（1936年起），1953年改成呢個名，1960年再改名做金川縣
大金工業，日本工業公司
陳大金‎，香港女演員
大野由佳

大野由佳 ，係日本嘅一個配音員。

配音作品一覽
呢個表唔完整，歡迎加料。
大野耀平

大野耀平（1994年12月6號—）係日本足球員，司職前鋒，效力京都不死鳥。
大金剛

大金剛（Donkey Kong）係任天堂創作嘅遊戲角色，外形係隻大猩猩。
大野狼

大野狼呢條橋段有喺多個出名嘅故仔入面出現。
左上：小紅帽；右上：三隻豬仔
左下：狼嚟喇；右下：狼同七隻小山羊
大野狼（粵拼：daai6 je5 long4；英文：Big Bad Wolf），或者叫大壞狼，係喺多個童話故事同寓言－包括小紅帽、三隻豬仔、同狼嚟喇等－當中都有出現嘅一種模式化人物，特徵係佢係一隻灰狼，負責喺個故仔入面扮演大奸角，通常會嘗試將主角食落肚。

遠古文學
遠古時期好多歐洲以至近東嘅文學作品都有狼嘅形象出現，而且多數都唔將狼視為好嘢。伊索有喺佢嘅幾個寓言當中將狼描繪成破壞同危險嘅象徵，觸及當時以牧羊為生計－所以唔多鍾意狼－嘅古希臘人嘅神經，例如佢個出名作品《狼嚟喇》就用咗狼嚟做大奸角，亦都令到「嗌狼」（to cry wolf）到咗廿一世紀喺西人之間成為「講大話」嘅比喻詞，而且伊索嘅另外幾個作品都有以「牧羊人同狗一齊合作對抗狼」做主題。
聖經提咗狼 13 次，多數都係攞狼嚟做貪婪同破壞嘅代表，例如喺新約當中，耶穌本人將佢嘅追隨者比喻成羊，迫害佢追隨者嘅人比喻成狼。

後期文學
睇埋：童話故事
喺中世紀以至摩登時代嘅歐洲文學當中，狼依然以扮演人類嘅敵人為主。出名嘅童話故事《小紅帽》將狼描繪成能夠模仿人類講嘢，甚至乎係類似強姦犯噉嘅形象（被描繪成會跟蹤同傷害細路女），而有學者指出，小紅帽係狼嘅形象喺近代西方文化當中惡劣嘅主因之一；類似嘅狼角色亦都有喺《三隻豬仔》同《狼同七隻小山羊》等嘅故仔當中出現；東歐嘅俄羅斯文學裏面好興描述狼攻擊人類同牲畜，而喺呢啲故仔入面，人類往往跟住就會同狗一齊去獵殺狼。

廿世紀起
要等到近廿世紀起嘅歐美文學當中，狼嘅形象先開始有所改善。喺 1894 年出版、到咗廿一世紀都仲相當受歡迎嘅英國故事集《叢林奇譚》當中，狼唔係被描繪成鍾意食肉嘅奸角，而係以家族形式生存、座右銘為「狼嘅力量在於狼群，狼群嘅力量在於狼」嘅高貴動物（呢點同同期嘅文學作品差天共地）。
大野麻里奈

大野麻里奈 ，係日本嘅一個女藝人同埋配音員。
堅彌地街

堅彌地街（英文：Kennedy Street）係香港灣仔一條馬路，由堅尼地道開始，去到皇后大道東、灣仔道、石水渠街交界。街名係嚟自第7任香港總督堅尼地。
堅彌地城遊樂場

堅彌地城遊樂場（又寫堅尼地城遊樂場，英文：Kennedy Town Playground）係香港一公園同遊樂場，喺科士街對上，科士街臨時遊樂場隔籬，行政上歸中西區。設施有籃球場。
維基同享有多媒體嘅嘢：Kennedy Town Playground
堅拿道天橋

堅拿道天橋（Canal Road Flyover）又叫鵝頸橋，係香港一行車天橋，喺香港島灣仔，因爲喺堅拿道上面而名。香港政府定佢入1號幹線。條天橋駁埋黃泥涌峽天橋北面同香港海底隧道銅鑼灣出口，全程雙線到三線雙程分隔。日常生活中會當黃泥涌峽天橋係堅拿道天橋一部份。
鵝頸橋呢個名本嚟係指舊時軒尼詩道橫跨鵝頸澗嘅橋，但隨住鵝頸澗改做暗渠，嗰度已經完全搵唔到橋嘅痕跡，而鵝頸橋呢個名就變咗用嚟稱呼堅拿道天橋。
堅拿道同軒尼詩道交界一段堅拿道天橋底，有專人提供打小人服務
維基同享有多媒體嘅嘢：Canal Road Flyover
堅拿道西

堅拿道西（英文：Canal Road West）係香港灣仔一條馬路，由摩理臣山道、禮頓道交界開始，去到告士打道。
堅拿道東

堅拿道東（英文：Canal Road East）係香港灣仔一條馬路，由告士打道開始，去到皇后大道東、黃泥涌道交界。
堅持式打獵

一班閃族獵人嘅圖畫，1892 年；佢哋到咗今日仲用緊堅持式打獵呢種策略嚟打獵。
堅持式打獵（英文：persistence hunting）係動物獵食嘅一種方法。
喺自然界入面，會用堅持式打獵呢種策略嘅獵食者通常都係跑得唔快，但係耐力勁、兼且有返咁上下聰明嘅：呢啲獵食者冇能力就噉靠速度嚟捉住佢哋嘅獵物，所以喺打獵嗰陣呢啲獵食者會靠跑一陣行一陣嘅移動模式，跟實喺隻獵物身後唔遠嘅地方；因為呢啲獵食者跑唔快，途中可能會俾隻獵物走甩一陣，但佢哋夠聰明，好快就可以靠跟住隻獵物嘅腳印或者佢留低嘅大便等嘅痕跡嚟追上去－呢點令到隻獵物冇得唞要係噉走佬；於是乎，呢啲獵食者就一路係噉跟住隻獵物，跟成幾個鐘頭咁耐嘅時間；因為呢啲獵食者耐力好，所以最後最先會攰到走唔郁嘅會係隻獵物－而等到隻獵物走唔郁嘅時候，啲獵食者就可以上前去殺死隻冇力反抗嘅獵物。歷史上有好幾種動物都有用過呢種策略打獵，包括咗灰狼、非洲野犬、斑鬣狗、同埋人類呀噉。
堅持式打獵係人類進化史上好緊要嘅一環。堅持式打獵係人類最早使用嘅打獵技巧之一，而到咗廿一世紀，喺非洲等地都仲有人類用呢種策略打獵。而且喺會運用堅持式打獵嘅靈長目物種當中，得人類係仲存在喺呢個世界上嘅。事實係，人類嘅身體有好多地方都進化到啱用呢種策略：人類同其他動物比起上嚟好有耐力，而且身體又少毛，令到佢哋身體一熱就可以有效噉靠住流汗嚟降温；相比之下，有蹄類或者其他哺乳類好多時跑多一二百米已經會開始攰，而且佢哋個身體一熱得滯就要靠唞大氣嚟降温，搞到佢哋一攰就要即刻減速，甚至乎停低。

人類嘅堅持式打獵
一個閃族獵人喺度打獵。

人類進化
堅持式打獵係早期人亞科動物用嘅打獵技巧之一，而且可能喺仲未發明飛鉈同矛呢啲可以掟嘅武器之前就經已有喺度用緊。人亞科動物喺適應咗用兩隻腳行路之後，佢哋跑起上嚟慢咗啲，搞到佢哋唔可以再靠短時間嘅向前衝刺嚟捉獵食，但係同時佢哋嘅耐力變好咗，變得更加啱使用堅持式打獵嘅策略。另一方面，佢哋嘅體毛變少咗，變得比其他多數嘅哺乳類更加啱使用流汗嚟降温，更加令到堅持式打獵成為一種可行嘅策略。

現時做法
堅持式打獵呢種策略到咗家陣都仲有人類用緊。喺非洲南部嘅喀拉哈里沙漠（Kalahari Desert）中部嘅閃族人就係一個例子，英國自然學家 David Attenborough 嘅紀錄片《The Life of Mammals》（粵文：《哺乳類嘅生活》）嘅其中一集《Food For Thought》入面就有影到一個打緊獵嘅閃族人係噉追住隻羚羊，一路追到隻羚羊冇力再走而倒下為止。呢啲族人喺獵羚羊嗰陣唔會諗住喺遠距離一嘢掟支矛出去殺死隻羚羊，而係用一個好有耐性嘅方法：啱啱開始嗰陣，佢哋會係噉咦追趕隻羚羊一陣，隻羚羊跑得好快，話咁快就走甩咗，但係人類聰明過佢，曉用腳印等嘅痕跡嚟跟蹤佢－所以隻羚羊喺走甩冇幾耐，啱啱揾到地方諗住唞嗰時，啲人類就追返上嚟，於是佢又焗住要再走過；如是者，啲獵人喺好熱（攝氏 40 至 42 度）嘅日頭之下用呢個方法跟住隻羚羊，跟成 2 至 5 個鐘頭咁耐，一路行吓跑吓通過 25 至 35 公里咁遠嘅距離。羚羊嘅耐力比唔上人類－最後尾隻羚羊就冇嗮力走唔郁，啲獵人到咗嗰陣先至上前去近距離噉用支矛殺死佢。堅持式打獵呢種策略甚至仲有人用過喺陸上最快嘅動物獵豹身上：喺 2013 年 11 月嘅一個好熱嘅日頭，喺肯亞東北部嗰度有一班牧羊人運用堅持式打獵嘅方法成功噉殺死咗一隻食咗佢哋幾隻羊嘅獵豹。除咗噉，亦都有紀錄顯示喺西伯利亞有西人因為唔夠架生用所以用返堅持式打獵嘅策略嚟打獵。

強硬式打獵
中世紀嘅人類有用過一種叫「Parforce hunting」嘅打獵技巧。「Par force」係法國話入面嘅字，意思係「用武力」或者「強硬」噉解，所以個粵文名直譯係「強硬式打獵」。喺用強硬式打獵嗰陣時，一班獵人會騎住啲動物－好似馬噉－再加埋放自己啲狗出嚟，係噉追趕住佢哋嘅獵物，追到佢哋嘅獵物冇力走唔郁為止。而當獵物走唔郁嗰時，其中一個獵人會行過去用匕首等嘅近距離武器拮死佢，喺成個過程入面啲獵人都冇用到好似弓箭或者槍等嘅長距離武器。呢種打獵技巧多數係嗰時啲歐洲皇室同貴族喺得閒獵鹿嗰陣用嘅，而俾打獵首領委任負責最後拮死隻獵物通常都係一種榮耀。
堅摩

堅摩（英文：Kennedy Town & Mount Davis，代號A07）係中西區區議會轄下一個選區，喺1994年設立，前任嘅區議員係公民黨嘅黃健菁。
堅料網

堅料網係一間親中派香港媒體，而家由諾訊國際有限公司擁有。佢哋以政論同專欄為主打，另外亦有娛樂、體育同埋馬經等資訊。佢哋亦推出咗實體版雙周刊雜誌《堅雜誌》，喺一啲地點免費派發。

歷史
堅料網喺2015年9月成立，嗰時由「生立有限公司」擁有。公司董事係曾任《文匯報》記者，同埋一份石油雜誌主編嘅陳崇煒，佢亦係多間上市公司嘅執行董事。創立初期，佢請到建制派立法會議員梁美芬、鍾樹根同前主播黃大鈞等人擔任博客。
2015年12月，推出實體版雜誌《堅雜誌》，喺一啲地鐵站口派發。
2017年1月25號，有員工收到公司通知，指指網站成立同推出雜誌後，使咗大量資金，要重新思考未來路向，公司決定喺31號停止運作。據香港01記者了解，《堅料網》投資者認為唔應該喺回報不足下，不斷投放資金，公司承諾會依照相關勞工法例賠償。而有消息指，《堅料網》喺宣布停止運作前一直正常運作，唔覺有任何開源節流措施，形容事出突然。
2018年9月5號，堅料網宣佈再度運作，話為社會、為公義、為香港未來再度發聲。實體版雜誌《堅雜誌》亦會喺人流旺點免費派發。

報導「港台有6成員工年薪逾80萬」假新聞
喺2020年4月9號，堅料網刊登咗一篇署名潘翠華、名為《美化暴力、抹黑警隊、取態偏頗、涉煽台獨……細數香港電台「十宗罪」》嘅報導，當中提到年薪高於80萬嘅公務員佔整體港台人手比例高達6成。事實查核實驗室查證過唔同資料，包括立法會議員嘅公開查詢，以往嘅財政預算案資料等等，就發現呢個報道錯誤。佢哋亦發現，多名親中派人士，包括屈穎妍、李梓敬，冼國林等，都曾經發佈呢項不實嘅資訊。
安道爾城

安道爾城（加泰羅尼亞文：Andorra la Vella）係安道爾首都。
安達亮

安達亮（1969年7月2號—）係退役日本足球員，教練，執教過神戶勝利船。
安道爾旗

安道爾旗，係代表安道爾嘅旗。旗長闊比例7:10，左中右分別係藍、黃、紅三隻色，中間有國徽。